b'\n_START_ARTICLE_\nAlexandrina Maria da Costa\n_START_PARAGRAPH_\nSi Alexandrina Maria da Costa (30 Marso 1904\xe2\x80\x9313 Oktubre 1955) ay isang mistikong Portuges, ipinanganak at namatay sa Balazar. Noong labing-apat na taong gulang pa lamang siya, tumalon siya sa bintana upang iwasan ang mga taong humahabol sa kanya. Dahil sa pangyayaring iyon, unti-unti siyang naparalisa na naging sanhi ng kanyang pagkakahimlay sa kanyang higaan simula pa noong 1925. Noong 1935, hiniling niya sa Papa na magkaroon ng konsekrasyon ang mundo sa Kalinis-linisang Puso ni Maria, na nangyari noong 30 Oktubre 1942. Simula noong 1943 hanggang sa kanyang kamatayan, pang-araw-araw na Komunyon lamang ang kanyang pagkain, na makikita ito sa ebidensiya ng medisina._NEWLINE_Nagiwan siya ng malawak na sulatin na pangunahing pinag-aralan ni Padre Umberto Pasquale, at Chiaffredo at Eugenia Signorile sa Italya. Noong 25 Abril 2004, idineklara siyang pinagpala ni Papa Juan Pablo II._NEWLINE_Sa Ireland, mayroon Lipunan si Alexandrina na pinapalaganap ang kanyang buhay at mga aral.'